Klaargemengde beton, algemeen bekend as Ready-mix concrete (RMC) (die Engelse benaming daarvoor), is beton wat in 'n lotaanleg vervaardig word, volgens 'n vaste gemanipuleerde mengselontwerp. Klaargemende beton word normaalweg op twee maniere gelewer. Eerstens is daar die vatvragmotor of in-transito mengers. Hierdie tipe vragmotor lewer beton in 'n plastiese toestand by die terrein af. Tweedens is die volumetriese betonmenger. Dit lewer die mengsel gereed in 'n droë toestand en meng dan die beton op die bouperseel. Lotaanlegte kombineer 'n presiese hoeveelheid gruis, sand, water en sement volgens massa (as 'n mengselontwerpformulering vir die graad beton wat deur die strukturele konsultant aanbeveel word), wat toelaat dat spesiale betonmengsels ontwikkel en geïmplementeer word op konstruksieterreine. Die eerste fabriek vir klaargemengde beton is in die 1930's gebou. Die bedryf het eers in die 1960's aansienlik uitgebrei en het sedertdien aanhou groei. Klaargemende beton word dikwels in plaas van ander materiale gebruik as gevolg van die koste en wye verskeidenheid gebruike in bouwerk, veral in groot projekte soos hoë geboue en brûe. Dit het 'n lang lewensduur in vergelyking met ander produkte van soortgelyke gebruik, soos paaie.